Juhtivkomisjon sotsiaalkomisjon EELNÕU

**223 SE I**

**Tubakaseaduse muutmise seadus**

**§ 1. Tubakaseaduse muutmine**

Tubakaseaduses tehakse järgmised muudatused:

**1)** paragrahvi 3 lõiget 1 täiendatakse pärast sõna „imemiseks“ tekstiosaga „, aerosoolina sissehingamiseks“;

**2)** paragrahvi 3 lõiget 3 täiendatakse pärast sõna „sigarillo“ tekstiosaga „, kuumutatud suitsetatav tubakatoode“;

**3)** paragrahvi 3 lõiget 4 täiendatakse pärast sõna „nuusktubakas“ tekstiosaga „, kuumutatud suitsuvaba tubakatoode“;

**4)** paragrahvi 3 täiendatakse lõikega 6 järgmises sõnastuses:

„(6) Kuumutatud tubakatoode on uudne tubakatoode, mida kuumutatakse, et eritada nikotiini ja muid kemikaale sisaldavat aerosooli, mida kasutaja sisse hingab ja mis sõltuvalt toote omadustest on suitsuvaba või suitsetatav tubakatoode.“;

**5)** paragrahvi 7 teksti täiendatakse pärast sõna „suitsetamistubaka“ tekstiosaga „, kuumutatud suitsetatava tubakatoote“;

**6)** paragrahvi 8 lõiked 5–7 muudetakse ja sõnastatakse järgmiselt:

„(5) Sigarettidel, sigarettideks keerataval suitsetamistubakal ja kuumutatud tubakatootel ei tohi olla eristav maitse või lõhn. Eristav maitse või lõhn on selgelt tuntav maitse või lõhn, välja arvatud tubaka maitse või lõhn, mille annab lisaaine või lisaainete kombinatsioon ja mis on äratuntav enne sigareti, suitsetamistubaka või kuumutatud tubakatoote tarbimist või tarbimise ajal.

(6) Sigarettide, sigarettideks keeratava suitsetamistubaka ja kuumutatud tubakatoote koostisosad, nagu filtrid, paberid, pakendid ja kapslid, ei tohi sisaldada maitse- ega lõhnaaineid. Keelatud on mis tahes tehnilise lahenduse kasutamine, mis võimaldab muuta tubakatoote maitset või lõhna või suitsu intensiivsust.

(7) Sigarettide, sigarettideks keeratava suitsetamistubaka ja kuumutatud tubakatootega kasutatavad filtrid, paberid ja kapslid ei tohi sisaldada tubakat ega nikotiini.“;

**7)** paragrahvi 13 lõigetes 7 ja 8 ning § 16 lõikes 1 asendatakse sõnad „ja suitsetamistubaka“ tekstiosaga „, suitsetamistubaka ja kuumutatud suitsetatava tubakatoote“;

**8)** paragrahvi 17 lõige 3 muudetakse ja sõnastatakse järgmiselt:

„(3) Nikotiini sisaldava ühekordse elektroonilise sigareti ja ühekordselt kasutatava täitekapsli või elektroonilise sigareti mahuti maht ei tohi olla suurem kui kaks milliliitrit.“;

**9)** seadust täiendatakse §-ga 381 järgmises sõnastuses:

„**§ 381. Tubakatootest ja tubakatootega seonduvast tootest teavitamise nõuete rikkumine**

(1) Tubakatoote või tubakatootega seonduva toote käitleja poolt tubakatootest või tubakatootega seonduvast tootest teavitamise nõuete rikkumise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 32 000 eurot.“;

**10)** paragrahvi 51 lõige 4 muudetakse ja sõnastatakse järgmiselt:

„(4) Käesoleva seaduse §-s 381 ja §-s 50 nimetatud suitsetamisruumile kehtestatud nõuete puhul on väärtegude kohtuväline menetleja Terviseamet.“;

**11)** seaduse normitehnilist märkust täiendatakse pärast tekstiosa „lk 1–38)“ tekstiosaga „, muudetud komisjoni delegeeritud direktiividega 2014/109/EL (ELT L 360, 17.12.2014, lk 22–27) ja 2022/2100/EL (ELT L 283, 03.11.2022, lk 4–6)“.

**§ 2. Seaduse jõustumine**

Käesolev seadus jõustub 2023. aasta 23. oktoobril.

Lauri Hussar

Riigikogu esimees

Tallinn, 2023

Algatab Vabariigi Valitsus 5. juunil 2023 a nr 2-6/23-01029

Vabariigi Valitsuse nimel

(allkirjastatud digitaalselt)

Heili Tõnisson

Valitsuse nõunik